Confruntare LIVE între eleva Andrea Varga, cea care şi-a exprimat nemulţumirile vizavi de sistemul de învăţământ şi ministrul Educaţiei, Ecaterina Andronescu. Confruntarea a avut loc astăzi, la Casa Meşteşugarilor din Satu Mare, unde a avut loc o întâlnire între a ministrului cu profesori, directori ai unităţilor de învăţământ, inspectori şcolari, reprezentanţi ai mediului de afaceri, părinţi, primari despre modificare legilor din educaţie.

După ce ministrul Ecaterina Andronescu a făcut o prezentare a proiectului noii legi aflată în dezbatere, la sesiunea de întrebări, eleva de 17 ani a cerut microfonul şi a abordat-o direct pe reprezentanta guvernului.

Ea a întrebat-o pe ministru ce se poate face în legătură cu programa şcolară, foarte încărcată.

Ecaterina Andronescu a recunoscut-o imediat şi i-a dat dreptate pe fond.

“Pe fond cred că ai dreptate, trebuie schimbată programa şcolară, dar nu o putem face în timpul anului. Nu o putem face în interiorul unui ciclu de învăţământ. ce putem face acum şi am început deja este să găsim mecanismul prin care programa ceea complicată este transformată de către profesor într-o manieră pe care el o înţelege şi devine mai atractivă”, a spus Andronescu.

Andrea Varga i-a spus că acum sistemul de învăţământ e axat pe note, nu pe ceea ce acumulează elevul şi nu a ezitat să îi pună întrebări incomode, şi anume de ce e prioritară digitalizarea, adică instalarea de table digitalizare în şcoli, în condiţiile în care sunt şcoli care încă au toalete în curte sau se închid şcoli.

Ministrul i-a răspuns că în acest an s-au alocat fonduri pentru închiderea acestei probleme a grupurilor sanitare la nivelul întregii ţări. Nici Ecaterina Andronescu n-a ratat ocazia de a-i da o replică, spunându-i că e “rebelă” şi tânără, dar i-a spus că este inteligentă.

Vă invităm să urmăriţi înregistrarea video: